ᱟᱫᱤᱛᱭᱚ ᱨᱟᱭ ᱠᱟᱯᱩᱨ

ᱟᱫᱤᱛᱭᱚ ᱨᱟᱭ ᱠᱟᱯᱩᱨ (ᱡᱟᱱᱟᱢ ᱑᱖ ᱱᱚᱣᱮᱢᱵᱚᱨ ᱑᱙᱘᱕) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱟᱠᱴᱚᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱨᱮ ᱠᱟ.ᱢᱤᱭᱟ ᱾ ᱱᱩᱭ ᱫᱚ ᱒᱐᱐᱙ ᱨᱮ ᱞᱚᱱᱰᱚᱱ ᱰᱨᱤᱢᱥ ᱯᱷᱤᱞᱢ ᱠᱷᱚᱱᱟᱜ ᱟᱡᱟᱜ ᱟᱠᱴᱤᱝ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫ-ᱟ ᱾ ᱮᱱᱠᱷᱟᱱ ᱒᱐᱑᱓ ᱨᱮᱭᱟᱜ ᱟᱥᱤᱠᱤ 2 ᱯᱷᱤᱞᱢ ᱛᱟᱭᱚᱢ ᱦᱚᱲ ᱥᱟᱢᱟᱝ ᱛᱮ ᱦᱮᱡ ᱥᱮᱴᱮᱨ ᱞᱮᱱᱟᱭ ᱾ ᱱᱩᱭ ᱫᱚ ᱵᱚᱞᱤᱣᱩᱰ ᱯᱷᱤᱞᱢ ᱯᱨᱚᱰᱭᱩᱥᱚᱨ ᱥᱤᱫᱷᱟᱨᱛᱷ ᱨᱟᱭ ᱠᱟᱯᱩᱨᱟᱨ ᱟᱠᱴᱚᱨ ᱠᱩᱱᱟᱞ ᱨᱟᱭ ᱠᱟᱯᱩᱨ-ᱤᱡ ᱦᱩᱰᱤᱧ ᱵᱚᱭᱦᱟ ᱠᱟᱱᱟᱭ ᱾ ᱟᱨ ᱱᱩᱭ ᱫᱚ ᱵᱤᱫᱽᱭᱟ ᱵᱟᱞᱚᱱ-ᱤᱡ ᱤᱨᱤᱞ ᱠᱚᱲᱟᱭ ᱦᱚᱸ ᱦᱩᱭᱩᱜ-ᱟ ᱾

ᱟᱬᱜᱟᱛ ᱡᱤᱭᱚᱱ
ᱟᱫᱤᱛᱭᱚ ᱫᱚ ᱑᱖ ᱱᱚᱣᱮᱢᱵᱚᱨ ᱑᱙᱘᱕ ᱨᱮ ᱢᱩᱢᱵᱟᱭ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱩᱭ ᱫᱚ ᱯᱚᱧᱡᱟᱵᱤ ᱦᱤᱱᱫᱩ ᱜᱷᱟᱨᱚᱸᱡᱽ ᱛᱟᱞᱟ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱫᱚ ᱠᱩᱢᱩᱫᱽ ᱨᱚᱭ ᱠᱟᱯᱩᱨ ᱟᱨ ᱟᱭᱚ ᱫᱚ ᱥᱟᱞᱳᱢᱤ ᱟᱨᱳᱱᱟ ᱠᱟᱱᱟᱠᱤᱱ ᱾ ᱟᱡ ᱜᱚᱲᱚᱢ ᱦᱟᱲᱟᱢ, ᱨᱚᱜᱷᱩᱯᱟᱛ ᱨᱟᱭ ᱠᱟᱯᱩᱨ ᱫᱚ ᱢᱤᱫ ᱯᱷᱤᱞᱢ ᱯᱨᱚᱰᱭᱩᱥᱚᱨ ᱛᱟᱦᱮᱸ ᱠᱟᱱᱟᱭ ᱾ ᱟᱫᱤᱛᱭᱚ ᱫᱚ ᱟᱠᱚ ᱯᱮ ᱵᱚᱭᱦᱟ ᱠᱷᱚᱱ ᱦᱩᱰᱤᱧᱤᱡ ᱛᱟᱠᱚ ᱾ ᱢᱟᱨᱟᱝᱤᱡ ᱫᱚ ᱥᱤᱫᱷᱟᱨᱛᱷ ᱨᱟᱭ ᱠᱟᱯᱩᱨ, ᱭᱩᱴᱤᱵᱷᱤ ᱢᱳᱥᱚᱱ ᱯᱤᱠᱪᱚᱨ ᱨᱤᱱᱤᱡ ᱮᱠᱡᱤᱠᱭᱩᱴᱤᱵᱷ ᱚᱯᱷᱤᱥᱚᱨ ᱠᱟᱱᱟᱭ ᱟᱨ ᱱᱩᱭ ᱜᱮ ᱮᱠᱴᱨᱮᱥ ᱵᱤᱫᱽᱭᱟ ᱵᱟᱞᱚᱱ ᱫᱚᱭ ᱵᱟᱯᱞᱟ ᱠᱟᱱᱟ ᱾ ᱫᱚᱥᱟᱨ ᱵᱚᱭᱦᱟ ᱛᱚᱠᱚ ᱫᱚ ᱠᱩᱱᱟᱞ ᱨᱟᱭ ᱠᱟᱯᱩᱨ, ᱢᱤᱫ ᱟᱠᱴᱚᱨ ᱠᱟᱱᱟᱭ ᱾

ᱟᱫᱤᱛᱭᱚ-ᱤᱡ ᱢᱚᱢᱚ ᱦᱟᱲᱟᱢ, ᱥᱟᱢ ᱟᱨ ᱨᱩᱵᱤ ᱟᱨᱳᱱ ᱫᱚ ᱡᱷᱚᱛᱚ ᱧᱩᱛᱩᱢᱟᱱ ᱱᱟᱪᱚᱱᱤᱭᱟ. ᱢᱟᱪᱮᱫ ᱠᱟᱱᱟ ᱠᱚ ᱾ ᱱᱩᱠᱩ ᱜᱮ ᱥᱤᱧᱚᱛ ᱨᱮ ᱥᱟᱢ ᱮᱱᱮᱡ ᱠᱚ ᱮᱛᱚᱦᱚᱵ ᱟᱠᱟᱫᱟ ᱾ ᱠᱭᱩᱯᱷᱤ ᱯᱟᱨᱮᱰ, ᱢᱩᱢᱵᱟᱭ ᱨᱮᱭᱟᱜ ᱡᱤ.ᱰᱤ. ᱥᱳᱢᱟᱱᱡ ᱢᱮᱢᱳᱨᱤᱭᱟᱞ ᱥᱠᱩᱞ ᱠᱷᱚᱱ ᱟᱫᱤᱛᱭᱚ ᱫᱚ ᱟᱡᱟᱜ ᱟᱥᱲᱟ ᱡᱤᱭᱚᱱ ᱢᱩᱪᱟ.ᱫ ᱞᱮᱫᱟᱭ ᱾ ᱱᱚᱰᱮ ᱠᱷᱚᱱ ᱜᱮ ᱟᱡᱨᱮᱱ ᱡᱷᱚᱛᱚ ᱵᱚᱭᱦᱟ ᱠᱚ ᱯᱟᱲᱦᱟᱣ ᱞᱮᱱᱟ, ᱱᱚᱶᱟ ᱟᱥᱲᱟ ᱨᱮ ᱜᱮ ᱟᱡ ᱟᱭᱚ ᱫᱚ ᱠᱷᱮᱞ ᱢᱟᱪᱮᱫ ᱞᱮᱠᱟᱭ ᱠᱟ.ᱢᱤᱭᱟ ᱾ ᱜᱮᱞ ᱢᱤᱫ ᱪᱟᱱᱟᱪ ᱨᱮ ᱟᱫᱤᱛᱭᱚ ᱫᱚ ᱥᱮᱸᱴ ᱡᱟᱵᱷᱤᱭᱚᱨ ᱠᱚᱞᱮᱡᱽ ᱨᱮ ᱧᱩᱛᱩᱢᱮ ᱚᱞ ᱠᱮᱫ ᱛᱟᱭᱟ, ᱛᱚᱵᱮ ᱚᱱᱟᱨᱮ ᱵᱟᱭ ᱯᱟᱨᱚᱢ ᱫᱟᱲᱮᱫ-ᱟ ᱾ ᱚᱱᱟ ᱛᱟᱭᱚᱢ ᱱᱩᱭ ᱥᱮᱸᱴ ᱟᱸᱰᱨᱤᱣ ᱠᱚᱞᱮᱡᱽ ᱨᱮ ᱧᱩᱛᱩᱢ ᱚᱞ ᱠᱮᱫ ᱛᱟᱭᱟ ᱾ ᱛᱚᱵᱮ ᱟᱡᱟᱜ ᱠᱚᱨᱚᱢ ᱠᱚᱯᱟᱞ ᱜᱷᱤᱱᱤ ᱱᱩᱭ ᱫᱚ ᱥᱮᱸᱴ ᱡᱟᱵᱷᱤᱭᱮᱨ ᱠᱚᱞᱮᱡᱽ ᱠᱷᱚᱱ ᱰᱤᱜᱽᱨᱤ ᱦᱟᱛᱟᱣ ᱟᱠᱟᱫᱟᱭ ᱾ ᱱᱚᱶᱟ ᱠᱚᱞᱮᱡᱽ ᱫᱚ ᱢᱩᱢᱵᱟᱭ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱚᱱ ᱯᱟᱨᱢᱤᱥᱚᱱ ᱦᱟᱛᱟᱣ ᱟᱠᱟᱫᱟᱭ ᱾

ᱟᱫᱤᱛᱭᱚ ᱫᱚ ᱟᱠᱴᱤᱝ ᱫᱚ ᱵᱟᱭ ᱪᱮᱫ ᱟᱠᱟᱫᱟ ᱥᱮ ᱟᱡᱟᱜ ᱦᱤᱱᱫᱤ ᱨᱚᱲ ᱟᱨ ᱮᱱᱮᱡ ᱱᱟᱯᱟᱭ ᱦᱚᱪᱚ ᱞᱟ.ᱜᱤᱫ ᱥᱮᱪᱮᱫ ᱞᱮᱱᱟᱭ ᱾ ᱟᱡᱟᱜ ᱠᱟᱛᱷᱟ ᱞᱮᱠᱟᱛᱮ "ᱟᱡᱟᱜ ᱫᱚ ᱟᱠᱴᱚᱨ ᱵᱮᱱᱟᱣ ᱞᱟ.ᱜᱤᱫ ᱟᱸᱥ ᱜᱮ ᱵᱟᱝ ᱛᱟᱦᱮᱸᱠᱟᱱ ᱛᱟᱭᱟ" ᱟᱨ ᱞᱚᱱᱰᱚᱱ ᱰᱨᱤᱢᱥ ᱵᱟᱠᱷᱨᱟ ᱚᱰᱤᱥᱚᱱ ᱨᱮ ᱫᱟᱣ ᱟ.ᱣᱨᱤ ᱧᱟᱢ ᱵᱷᱩᱨ ᱱᱩᱭ ᱫᱚ ᱮᱴᱟᱜᱟᱜ ᱮ ᱪᱟᱨᱪᱟᱭᱮᱫ ᱛᱟᱦᱮᱸᱫ ᱾ ᱟᱡᱟᱜ ᱟᱥᱲᱟ ᱡᱤᱭᱚᱱ ᱨᱮ ᱛᱟᱦᱮᱱ ᱚᱠᱛᱚ ᱨᱮ ᱱᱩᱭ ᱫᱚ ᱢᱤᱫ ᱠᱨᱤᱠᱮᱴ ᱠᱷᱮᱞᱚᱸᱰᱤᱭᱟ. ᱵᱮᱱᱟᱜ-ᱟᱭ ᱢᱮᱱᱛᱮ ᱟᱥᱟ ᱫᱚᱦᱚ ᱞᱮᱫᱟ ᱢᱮᱱ ᱠᱷᱟᱱ ᱟᱡ ᱛᱩᱨᱩᱭ ᱪᱟᱱᱟᱪ ᱨᱮ ᱚᱞᱚᱜ ᱚᱠᱛᱚ ᱨᱮ ᱠᱨᱤᱠᱮᱴ‌ ᱥᱮᱪᱮᱫᱚᱜ ᱮ ᱵᱟ.ᱜᱤ ᱞᱮᱫᱟ ᱾

ᱥᱟ.ᱠᱷᱭᱟ.ᱛ

 ᱵᱟ.ᱲᱛᱤ ᱡᱚᱱᱚᱲ 



 MoviekoopAditya Roy Kapur. 

Category:1985 births
Category:Male actors in Hindi cinema
Category:Living people
Category:Male actors from Mumbai
Category:St. Xavier's College, Mumbai alumni
Category:VJs (media personalities)
Category:21st-century Indian male actors
Category:Punjabi people
Category:Indian Jews
Category:Jewish male actors
Category:Screen Awards winners
Category:University of Mumbai alumni